BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'PBZ 0595. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2738)
  + [Valencià](/va/acuerdo/2738)






Selector de idioma

Leer

* [Español](/es/acuerdo/2738)
* [Valencià](/va/acuerdo/2738)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'LUD 0568.[Butlletí Oficial Universitat d'Alacant](/ca/Publicacion)
=======================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'PDC 3244.

Data d'aprovació
:   24/01/2014

Data de publicació
:   24/01/2014

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2738.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2738)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2738)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'NHK 1048.&url=https://www.boua.ua.es/va/acuerdo/2738)

**Títol:** BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'RCG 2824.

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** divendres, 24 de gener de 2014

BASES DE LA CONVOCATÒRIA DEL PROGRAMA PROPI PER AL FOMENT DE LES RELACIONS INTERNACIONALS (PPI) DE LA UNIVERSITAT D'ALACANT DURANT L'HLV 7603.

El Vicerectorat de Relacions Internacionals publica les presents bases que regulen el Programa Propi per al Foment de les Relacions Internacionals de la Universitat d'Alacant (PPI) per a l'any 2014.

1. Objectiu i quantia

El seu objectiu és donar suport a la projecció internacional de la Universitat d'Alacant i afavorir:

1. La participació del col·lectiu docent i investigador a temps complet en congressos internacionals fora del territori nacional.
2. La participació dels coordinadors Erasmus de mobilitat (màxim un per centre) en l'EAIE Conference que tindrà lloc a Praga al setembre de 2014.

Els crèdits destinats a la present convocatòria s’executaran amb càrrec a l’aplicació pressupostària 97098638/00/2/80421 del Servei de Relacions Internacionals, assignats des del pressupost del Vicerectorat de Relacions Internacionals de la UA.

La dotació màxima a assignar durant l'any 2014 és de huitanta mil euros (80.000 €) i està supeditada a la disponibilitat de liquiditat de la Universitat d'Alacant.

2. Sol·licitants

Podran sol·licitar aquestes ajudes, que tenen caràcter nominatiu, el personal docent i investigador a temps complet de la UA.

Les persones sol·licitants hauran de complir amb els requisits tant en el moment de la sol·licitud com durant la realització de l'activitat.

3. Activitats

Les activitats tindran lloc de l'1 de gener al 31 de desembre de 2014. La realització de l'estada en data anterior o posterior generarà la pèrdua automàtica de l'ajuda concedida.

Per a les activitats de projecció internacional de la UA amb motiu de la presentació de ponències o comunicacions en congressos de caràcter internacional fora del territori nacional es recomana:

1)    La inclusió del logotip de la Universitat d’Alacant en la presentació.

2)    La recollida de material de projecció internacional en l’Oficina de Mobilitat prèviament a la realització de l’activitat per a la seua posterior difusió durant el congrés.

Incompatibilitats: haver rebut altres ajudes per al mateix congrés o activitat d'internacionalització. No es podran utilitzar aquestes ajudes per a cobrir partides de despeses ja finançades amb altres fons o per a realitzar activitats docents o investigadores vinculades a altres programes pels quals es perceba qualsevol altra beca, ajuda, sou o salari.

4. Presentació de sol·licituds

Només s'admetrà una sol·licitud anual per persona. En el cas de presentació d'un mateix treball per diversos investigadors, la quantia serà dividida a parts iguals entre el nombre d'investigadors sol·licitants per a la mateixa activitat.

El primer termini de presentació de sol·licituds serà del 27 de gener al 20 de febrer de 2014.

El segon termini de presentació de sol·licituds serà del 2 de juny al 16 de juny de 2014.

Aquestes sol·licituds es formalitzaran únicament i exclusivament a través del formulari publicat en

<http://sri.ua.es/va/movilidad/ppi/ppi-2014.html>

Una vegada imprès el formulari, les sol·licituds, juntament amb la documentació acreditativa, es dirigiran dins del termini indicat al Secretariat de Mobilitat de la Universitat d'Alacant a través dels registres de la UA (Registre General en l'edifici de Rectorat i Serveis Generals, o els registres de les secretaries dels centres), o per qualsevol altre procediment establit en la Llei 30/92, de 26 de novembre de Règim Jurídic d'Administracions Públiques i del Procediment Administratiu Comú.

5. Contingut de les sol·licituds

Les sol·licituds que es presenten en aquesta convocatòria hauran de contenir la següent documentació:

a)    Imprès de sol·licitud signat per la persona sol·licitant.

b)    En el cas de participació en congressos internacionals fora del territori nacional: document d'acceptació de la ponència o comunicació.

Qualsevol modificació sobre la data prevista caldrà comunicar-la, amb caràcter urgent, enviant un correu electrònic a l'adreça

[h.wwbgtyvvssuas@fw.sk](mailto:n.rngdwylrfrjfc@ex.ol)

en el qual s’indique la nova data de realització de l'activitat.

6. Principis de selecció i exclusió de les activitats

Seran excloses d'aquesta convocatòria les sol·licituds següents:

a)    Les fetes per persones que no reuneixen els requisits establits en els punts 2 i 3 d'aquesta convocatòria.

b)    Les presentades fora del termini establit.

c)    Les que no aporten la documentació exigida.

d)    Les que hagen sigut afavorides amb altres ajudes destinades a les mateixes finalitats.

7. Criteris d'avaluació d'adjudicació d'ajudes

Per a la concessió d'ajudes s'aplicaran els següents criteris:

No haver rebut ajuda en les convocatòries 2011, 2012 i 2013        3 punts

Haver rebut l'última ajuda en la convocatòria 2011                      2 punts

Haver rebut l'última ajuda en la convocatòria 2012                      1 punt

Haver rebut l'última ajuda en la convocatòria 2013                      0 punts

Docència en un grup ARA de la Universitat d’Alacant                    1 punt

La Comissió fixarà un percentatge d'ajudes destinades al personal investigador en formació depenent del nombre de sol·licituds.

El càlcul per a establir les borses d'ajuda es basarà en els següents mòduls:

- Europa i Magrib: fins a 400 €

- Resta del món: fins a 800 €

- EAIE Conference: fins a 1500 €

Magrib: El Marroc, Tunísia i Algèria.

La dotació disponible, depenent del nombre de sol·licituds seleccionades, es repartirà segons el barem i els criteris que establisca la Comissió d'Avaluació.

8. Comissió d'Avaluació

L'estudi i selecció de les sol·licituds presentades correspon a la Comissió d'Avaluació que podrà requerir de les persones sol·licitants totes les dades i acreditacions que considere necessàries per a fer-ne la valoració.

La Comissió d'Avaluació estarà presidida pel rector de la Universitat d'Alacant, que podrà delegar en el vicerector de Relacions Internacionals. La componen: la vicerectora d'Investigació, Desenvolupament i Innovació o la persona en qui delegue, la vicerectora d'Estudis, Formació i Qualitat o la persona en qui delegue, el director del Secretariat de Mobilitat, la directora del Servei de Relacions Internacionals, la subdirectora de Mobilitat i Programes Internacionals i la gestora en cap de Mobilitat de PDI, que actuarà de Secretària, amb veu però sense vot.

9. Lliurament de fons

L'ajuda és una contribució per a cobrir les despeses de desplaçament i/o d'allotjament durant el període de realització de l'activitat. En el cas de participació en l'EAIE Conference també s'inclouran les despeses d'inscripció. En cap cas es podran superar els imports establits en la normativa de Gestió Econòmica de la Universitat d'Alacant per a aquest tipus de despeses. Se n’exclouen expressament les dietes i qualsevol altra despesa diferent a les esmentades anteriorment.

La persona beneficiària indicarà en el moment de la sol·licitud si assumeix personalment les despeses de l'activitat o si ho farà el seu departament.

En el primer cas, les ajudes es faran efectives a les persones beneficiàries mitjançant un primer ingrés del 50% de la quantitat assignada. L'import restant s'ingressarà quan haja acabat l'activitat, una vegada presentada tota la documentació que en justifique la realització. Si després d’aquest primer ingrés la persona beneficiària renuncia a l'ajuda, haurà de retornar la quantitat percebuda en el termini màxim de 15 dies des de la data de presentació de la seua renúncia a través del registre.

En el segon cas, es tramitarà el traspàs de l'ajuda a una aplicació pressupostària del departament una vegada feta l'activitat i després de rebre còpia de la liquidació de la comissió de servei i de la documentació justificativa.

En ambdós casos es percebrà exclusivament la part justificada de la quantitat assignada.

10. Finalització del projecte i presentació d'informes

En el termini màxim de 20 dies després d’haver finalitzat l’activitat, la persona responsable de l’acció haurà d’aportar en el Secretariat de Mobilitat la següent documentació justificativa:

a)    Justificants de viatge (bitllets i targetes d'embarcament).

b)    Justificants d'allotjament. La factura d'hotel haurà d'incloure: el nom de la persona beneficiària, data d'entrada, data d'eixida, el nombre de nits, el preu per nit i el preu total de l'allotjament. Si durant l'estada es resideix en una casa particular, caldrà aportar rebut en el qual conste: el nom, els cognoms i el número de document d'identitat o passaport tant de la persona arrendadora com de la persona arrendatària (serà imprescindible adjuntar fotocòpies d'aquests documents), l’adreça de l'habitatge, les dates d'estada, el preu de l'allotjament i la firma de les dues persones.

c)    En cas de participació en congressos internacionals: fotocòpia del certificat de participació. Aquesta fotocòpia s'acararà en l'Oficina de Mobilitat.

d)    Informe final de l'activitat d'internacionalització recomanada que s'ha dut a terme segons el model disponible en

<http://sri.ua.es/va/movilidad/ppi/ppi-2014.html>

que inclourà les dades dels contactes internacionals realitzats durant l'activitat.

Els justificants de viatge i d'allotjament han de ser originals i les quantitats no justificades hauran de ser reintegrades a la Universitat d'Alacant.

Es considerarà que renuncien tàcitament a l'ajuda les persones beneficiàries que no presenten la documentació requerida en els terminis i en les condicions descrites en les bases de la convocatòria. A aquests efectes no es consideraran hàbils ni el mes d'agost ni els períodes d'atenció administrativa atenuada.

11. Acceptació i seguiment

La participació en la present convocatòria implica l'acceptació de les bases, de manera que les persones beneficiàries de les ajudes quedaran obligades a complir-les estrictament. En cas contrari s'exigirà la devolució total o parcial de l'ajuda.

En els casos que estime convenient, la Comissió Avaluadora podrà demanar la presentació de la informació complementària que considere oportuna o delegar en una persona o en més d’una les accions necessàries per a fer el seguiment de les ajudes concedides.

12. Resolució i procediment

a)    La Comissió d'Avaluació resoldrà sobre la concessió o denegació de cadascuna de les sol·licituds presentades en el termini màxim de tres mesos a partir de la finalització del termini de presentació de sol·licituds.

b)    La Resolució es publicarà en la pàgina Web del Secretariat de Mobilitat

<http://sri.ua.es/va/movilidad/ppi/ppi-2014.html>

c)    Una vegada transcorregut el termini màxim per a resoldre sense que s'haja produït resolució expressa, las persones interessades consideraran desestimades les seues sol·licituds per silenci administratiu.

El vicerector de Relacions Internacionals

Juan Llopis Taverner

Alacant, 24 de gener de 2014.





[Carretera Sant Vicent del Raspeig s/n  
03633 Sant Vicent del Raspeig - Alacant  
 Tel. 27 195 9491 - Fax 38 246 7836](https://www.google.es/maps/@99.501642,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12182&trk=tyah&trkInfo=tarId%3I3434143167100%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)